alexandrainst/scandi-wiki huggingface dataset:
Mount Selby

Mount Selby er eit fjell på over 2200 moh. mellom Mount Henderson og Mount Olympus i Britannia Range. Det vart namngjeve av New Zealand Antarctic Place-Names Committee (NZ-APC) etter M.J. Selby, professor i geovitskap ved University of Waikato i Hamilton på New Zealand. Selby deltok i fleire ekspedisjonar i Antarktis, i 1969–70, 1971–72, og 1978–79, og utførte geologisk arbeid i Britannia Range.

Kjelder

Fjell i Oates Land
Mount Send

Mount Send er eit fjell på 1180 moh. på nordsida av Pryor Glacier i Antarktis. Det ligg 10 nautiske mil (18 km) aust for Basilica Peak, sør i Wilson Hills. Det vart kartlagd av United States Geological Survey (USGS) frå landmålingar og flyfoto tekne av U.S. Navy, 1960-62. Det vart namngjeve av Advisory Committee on Antarctic Names (US-ACAN) etter Raymond F. Send som var geofysikar i United States Antarctic Research Program (USARP) ved McMurdo-stasjonen, 1967-68.

Kjelder

Fjell i Oates Land
Serba Peak

Serba Peak er eit markant fjell (830 moh) som ligg oppom ryggen langs nordsida av Fergussonbreen i Wilson Hills. Det vart kartlagd av United States Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter løytnant Edward W. Serba i U.S. Navy, som var navigatør på LC-130F Hercules-flyet under Operasjon Deep Freeze 1967 og 1968.

Kjelder

Fjell i Oates Land
Sheppard Rocks

Sheppard Rocks er ei gruppe fjell som ligg 6 km nordvest for Ricker Hills i Prince Albert Mountains i Oates Land. Dei vart kartlagde av United States Geological Survey (USGS) frå landmålingar og flyfot tekne av U.S. Navy, 1956-62. Det vart namngjeve av Advisory Committee on Antarctic Names (US-ACAN) etter Paul D. Sheppard, lageransvarleg ved Sørpolstasjonen vinteren i 1966.

Kjelder

Klippeformasjonar i Oates Land
Prince Albert Mountains
Fjell i Oates Land
Ralf Hütter

Ralf Hütter () er ein tysk klaverspelar og songar i electronica-bandet Kraftwerk. Etter at Florian Schneider slutta i bandet i 2008, er han den einaste som har vore med heilt frå starten av.

Biografi
Hütter vart fødd i Krefeld i Tyskland. Han bur i dag nær Düsseldorf.  Han møtte Florian Schneider medan han studerte improvisasjon ved konservatoriet i Düsseldorf.

Sykkelinteresse
Ralf Hütter er ein entusiastisk tilhengjar av sykling. Ei vandesoge skal ha det til at då bandet var på verdsturné, så slapp bussen han av 100 km frå endestaden, slik at han kunne sykle den siste vegen. Bandet byrja å sykle då dei spelte inn albumet Die Mensch-Maschine seint i 1970-åra. Singelen «Tour de France» inneheld lydar av syklar som sykkelkjede, girmekanismar og pusting frå ein syklist. Ralf Hütter prøvde på denne tida å overtale bandet til å spele inn eit album basert på sykling, men dette vart ikkje noko av. Prosjektet vart til slutt gjeve ut som Tour de France Soundtracks i 2003.

Hütter var involvert i ei alvorleg sykkelulukke i 1983, under innspelinga av det skrinlagde albumet Techno Pop. Berre singelen «Tour de France» og to demoar vart tilgjengeleg etter innspelingane. Han vart lagt i koma som følgje av ulukka.

Kjelder

Bakgrunnsstoff
Article in the London Independent about Hütter's love of cycling
Interview in The Guardian

Folk frå Krefeld
Tyske klaverspelarar
Kraftwerk-medlemmar
Tyske plateprodusentar
Tyske electronicamusikarar
Tyske låtskrivarar
Tyske songarar
Tyske eksperimentelle musikarar
Pave Frans

Pave Frans () vart vald til pave 13. mars 2013. Han var erkebiskop av Buenos Aires og primas for Den katolske kyrkja i Argentina.

Frans er den fyrste paven frå Amerika. Han er òg den fyrste paven som har teke namnet Frans (latin Franciscus), eit namn som knyter han til både Frans av Assisi og til Frans Xavier, som var med å grunnleggje jesuittordenen, som Jorge Mario Bergoglio var medlem av.

Kjelder

Bakgrunnsstoff 
Biografi på katolsk.no

Pavar
Fødde den 17. desember
Argentinarar
Folk frå Buenos Aires
Erkebiskopar av Buenos Aires
Alex Doonesbury

Alex Doonesbury er ein av hovudpersonane i avis-teikneserien Doonesbury, og har på mange vis «arva» posisjonen som hovudrolle frå far sin, Mike Doonesbury. Alex fungerer ofte som radikalt korrektiv for den meir moderate Mike.

Alex vart fødd som ledd i ein kunst-installasjon på direktesendt kabel-TV i 1988, som dotter av J.J. Caucus og Mike Doonesbury. Mike vart først informert om fødselen då han ved eit reint tilfelle skrudde på fjernsynet. Han og J.J. var ved å gli frå kvarandre på dette tidspunktet, men dei heldt saman dei første åra etter at Alex vart fødd. Ho vart passa av Zonker Harris når foreldra trong avlasting, og utvikla tidleg ei skarp refleksjonsevne, forutan eit godt forhold til mormora Joanie Caucus, som var like frustrert over dottera som Alex var over mora. Då Mike flytta saman med Kim Rosenthal, fekk Alex ei nærskyldt sjel i huset, og saman prata dei datateknologi og utviklinga av ny programvare. Slik sett tok Alex til med lansering av eigne produkt alt frå trettenårsalderen, og ettersom ho voks til, og nettet med henne, sette ho seg føre å lansere ei rekkje domene, det eine meir mislukka enn det andre. Ho vart snart aktiv på den demokratiske sida av det amerikanske politikk-spekteret, og har argumentert godt for fri nett-tilgang og piratverksemd, til stor ergring for Mike, som hevda opphavsrettar i større grad. 

I vaksen alder møtte Alex Toggle, eller Leo deLuca, ein skada soldat frå Irak-kampanjen, som var i ei støttegruppe saman med B.D. Desse flytta saman i ei gamal campingvogn, og vart med tida gift. Dei ventar tvillingar i 2013.

Alex har livleg fantasi, og kjem ofte med svært fantastiske framtidsplanar. Dette er skildra som eit drag ho har frå mora, som ville gjera kva hending som helst til performance. Mike har og vore kjent for sine meir høgttravande lykkedraumar, så Alex må reknast som gåverik på dette punktet. 

 Teikneseriefigurar
Ship Cone

Ship Cone er eit kjegleforma fjell 1,5 km sør for Townrow Peak i Tilman Ridge i Allan Hills i Oates Land. Det vart undersøkt av New Zealand Antarctic Research Program (NZARP) Allan Hills Expedition, 1964, som gav det namn etter ein liknande fjelltopp i Hokonui Hills på New Zealand.

Kjelder

Fjell i Oates Land
Smith Heights

Smith Heights er den høgaste delen av eit virvar av fjelltoppar mellom Kennett Ridge og Junction Spur i austlege delen av Darwin Mountains. Det vart kartlagd av Victoria University of Wellington Antarctic Expedition (VUWAE), 1962–63, og kalla opp etter G.J. Smith, eit ekspedisjonsmedlem.

Kjelder

Fjell i Oates Land
Mount Southard

Mount Southard er eit einsamt fjell (2400 moh) som ligg 5 nautiske mil (9 km) nordvest for Welcome Mountain heilt nordvest i Outback Nunataks. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-64. Det vart namngjeve av Advisory Committee on Antarctic Names (US-ACAN) etter Rupert B. Southard, sjefen ved Office of International Activities i USGS, med ansvar for felgruppene frå USGS som arbeidde i Antarktis. Seinare var han sjef for Topograpic Division i USGS.

Kjelder

Fjell i Oates Land
Stahl Peak

Stahl Peak er eit fjell 2 nautiske mil (3,7 km) aust for Saburro Peak i Ravens Mountains i Britannia Range. Det har ei høgd på over 1800 moh, og er kalla opp etter Alfred E. Stahl som tente med 109 Airlift Wing som kontrollør for flymekanikarane under overføringa LC-130-operasjonane frå U.S. Navy til Air National Guard

Kjelder

Fjell i Oates Land
Mount Stent

Mount Stent er eit fjell på 2010 moh heilt sør i Wallabies Nunataks, vest for Churchill Mountains. Det vart namngjeve etter N. E. Stent, eit medlem av gruppa som overvintra ved Cape Hallett i 1961, og arbeidde som teknikar på det geomagnetiske prosjektet her.

Kjelder

Fjell i Oates Land
Sternberg Peak

Sternberg Peak er eit fjell (ca. 1300 moh) som ligg 2,7 nautiske mil (5 km) nordaust for Rand Peak i Nebraska Peaks i Britannia Range. Det vart namngjeve av Advisory Committee on Antarctic Names (US-ACAN) etter B. Sternberg, eit medlem av den geofysiske gruppa under Rossbarrieren-prosjektet, 1973-74.

Kjelder

Fjell i Oates Land
Mount Streich

Mount Streich er eit fjell (2250 moh) som ligg oppom Skelton Icefalls halvvegs mellom Angino Buttress og Portal Mountain. Det er kalla opp etter løytnant Paul R. (Bob) Streich, ein av dei første piliotane i US Navy Squadron VX-6 i løpet av Operasjon Deepfreeze I og II, 1955-57. Han flydde frå Little America V og gjorde rekognosering frå lufta under opprettinga av Byrd-stasjonen.

Kjelder

Fjell i Oates Land
Sullivan Knoll

Sullivan Knoll er ein einsam nunatak halvvegs mellom Marty Nunataks og Raven Mountains i Britannia Range. Han vart kalla opp etter Paul J. Sullivan, ein elektrikar i U.S. Antarctic Program ved McMurdo-basen.

Kjelder

Fjell i  Oates Land
Mount Tadpole

Mount Tadpole er eit avrunda og stort sett isfritt fjell, kring 1000 moh, med ein smal rygg som går sørvest frå hovudmassivet. Fjellet ligg 4 nautiske mil (7 km) aust-nordaust for Mount Tuatara på sørsida av Byrdbreen. Det fekk dette namnet av Advisory Committee on Antarctic Names (US-ACAN) på grunn av utsjånaden. Tadpole er eit engelsk ord for rumpetroll.

Kjelder

Fjell i Oates Land
Tate Peak

Tate Peak er eit spisst fjell, 1885 moh, som ligg 2 nautiske mil (3,7 km) aust for Escalade Peak ved sørsida av Skelton Neve. Det vart namngjeve av Advisory Committee on Antarctic Names (US-ACAN) i 1964 etter løytnant T.N. Tate i U.S. Navy ved McMurdo-basen, 1963.

Kjelder

Fjell i Oates Land
Rumpetroll

Rumpetroll er larvene til halelause amfibium. Dei lever i vatn, andar med gjeller og har lang symjehale. Etter få dagar mistar dei dei utvendige gjellene og går over til å ande med indre gjeller i eit gjellekammer. Dette opnar seg i ein til to traktforma andehol på hudoverflata. Under den vidare utviklinga vert gjellene og halen tilbakedanna og det vert utvikla bein og dei krabbar på land.

Kjelder
rumpetroll. (27.02.2013) I Store norske leksikon. Henta frå: http://snl.no/rumpetroll

Bakgrunnsstoff

Amfibium
Utviklingsbiologi
Halelause padder
Ungdyr
Thompson Mountain

Thompson Mountain er eit fjell, 2350 moh, som ligg 5 nautiske mil (9 km) sør for Mount McKerrow sørvest i Surveyors Range. Det vart namngjeve av New Zealand Geological Survey Antarctic Expedition (NZGSAE) (1960-61) etter Edgar H. Thompson, ein professor i landmåling og fotogrammetri ved University College i London i England.

Kjelder

Fjell i Oates Land
Townrow Peak

Townrow Peak er eit markant fjell i utkanten av Tilman Ridge i Allan Hills i Oates Land. Det vart undersøkt av New Zealand Antarctic Research Program (NZARP) Allan Hills Expedition (1964) og kalla opp etter J.A. Townrow frå University of Tasmania, som var paleobotanikar på ekspedisjonen.

Kjelder

Fjell i Oates Land
Tricorn Peak

Tricorn Peak er eit snødekt fjell, 2320 moh, på ryggen mellom Astrobreen og Skuabreen i nordlege delar av Miller Range. Det vart sett av den nordlege gruppa frå New Zealand Geological Survey Antarctic Expedition (NZGSAE) (1961-62) og fekk dette namnet på grunn av likskapen til ein trehjørna hatt.

Kjelder

Fjell i Oates Land
Ward Tower

Ward Tower er eit markant fjell, 2760 moh, 3 nautiske mil (6 km) aust-nordaust for Mount Aldrich på hovudryggen av Britannia Range. Det vart namngjeve av Advisory Committee on Antarctic Names (US-ACAN) etter offiser Edward M. Ward i U.S. Navy som var øvstkommanderande i U.S. Navy-skvadron VX-6 i løpet av Operasjon Deep Freeze I og II, 1955–56 og 1956-57.

Kjelder

Fjell i Oates Land
Warren Peak

Warren Peak er eit høgt fjell i Antarktis som ligg søraust for Halle Flat i Allan Hills i Oates Land. Det vart undersøkt av New Zealand Antarctic Research Program (NZARP) Allan Hills Expedition, 1964. Dei kalla det opp etter Guyon Warren, som sette i gang ekspedisjonen og var deltakar ei stund fram til han vart skadd og reiste heim.

Kjelder

Fjell i Oates Land
Mount Waterhouse

Mount Waterhouse er eit fjell som ligg over 1800 moh, heilt nordvest i All-Blacks Nunataks, vest for Churchill Mountains. Det vart namngjeve etter Emma Waterhouse, miljøansvarleg i Antarctica New Zealand frå 1993 - 2001. Ho spelte ei viktig rolle i utviklinga av systema til New Zealand for å implementere miljøvern i Antarktistraktaten.

Kjelder

Fjell i Oates Land
Mount Watters

Mount Watters er eit massivt fjell vestover frå Scythian Nunatak i Allan Hills i Victoria Land. Det vart undersøkt av New Zealand Antarctic Research Program (NZARP) Allan Hills Expedition (1964) og kalla opp etter W.A. Watters, ein geolog på ekspedisjonen.

Kjelder

Fjell i Oates Land
Whiting Peak

Whiting Peak er ein fjelltopp (ca. 1300 moh) som ligg 5,5 nautiske mil (10 km) aust for den nordlege delen av Gaylord Ridge i Nebraska Peaks. Det vart namngjeve av Advisory Committee on Antarctic Names (US-ACAN) etter L. Whiting, medlem av den geofysiske feltgruppa frå US Antarctic Research Program (USARP), Rossbarrieren-prosjektet, 1973–74 og 1974-75.

Kjelder

Fjell i Oates Land
Mount Willis

Mount Willis er eit fjell 2 nautiske mil (3,7 km) sør for Mount Chalmers i den sørlege delen av Conway Range. Det vart kartlagd av US Geological Survey (USGS) frå tellurometermålingar og flyfoto, 1959-63. Det vart namngjeve av Advisory Committee on Antarctic Names (US-ACAN) etter kapteinløytnant Charles H. Willis i U.S. Navy som var kaptein på USS Wilhoite under flygingane mellom Christchurch og McMurdo Sound i løpet av U.S. Navy Operasjon Deepfreeze 1961.

Kjelder

Fjell i Oates Land
Windwhistle Peak

Windwhistle Peak er eit firkante sandsteinsfjell sør for Punchbowl Cirque i Allan Hills i Oates Land. Det vart undersøkt av New Zealand Antarctic Research Program (NZARP) Allan Hills Expedition (1964) som gav dette namnet til fjellet på grunn av eit merkeleg vindfenomen i nærleiken.

Kjelder

Fjell i Oates Land
VX-6

Air Development Squadron Six (VX-6 eller AIRDEVRON SIX, ofte omtalt med kallenamnet «puckered penguins» (dei rynkete pingvinane)) var ein flyskvadron i United States Navy basert ved McMurdo-basen i Antarktis. Skvadronen vart oppretta ved Naval Air Station Patuxent River i Maryland den 17. januar 1955 og oppdraget var å utføre oppdrag til støtte for Operasjon Deep Freeze, som var eit ledd i United States Antarctic Program.

Med halenummeret XD, flaug skvadronen mange fly og helikopter under oppdraga, og fleire av desse var pionerreiser. Til dømes vart den første flyruta mellom Antarktis og New Zealand oppretta av mannskap og fly frå VX-6 i 1955. Åre etter vart det skiutrusta R4D Dakota frå VX-6 det første flyet som landa ved Sørpolen. I 1961 vart den første medisinske naudevakueringa på vinteren gjennomført frå Byrd-stasjonen til Christchurch. I 1963 utførte eit LC-130F Hercules frå VX-6 den lengste flyturen i antarktisk historie. I 1967 fullførte eit LC-130F frå VX-6 den første planlagde vinterflyginga til Antarktis og landa ved Williams Field.

VX-6 fekk det nye halenummeret JD i 1957 og fekk det nye namnet Antarctic Development Squadron Six (VXE-6) den 1. januar 1969. I løpet av dei 14 åra skvadronen eksisterte, omkom 17 sjømenn og marinesoldatar frå VX-6 i Antarktis under oppdrag for Operation Deep Freeze.

Kjelder
Denne artikkelen bygger på «VX-6» frå ,  den 14. mars 2013. 
 oppgav desse kjeldene:

Bakgrunnsstoff
P2V-fly for Operasjon Deep Freeze av United States Navy skvadron VX-6

Flyskvadronar i United States Navy
Operasjon Deep Freeze
USA og Antarktis
McMurdo-stasjonen
Antarctica New Zealand

Antarctica New Zealand er eit institutt som handterer New Zealand sine interesser i Antarktis. Organisasjonen sørgjer logistikkstøtte for eit stort, vitskapleg program, i tillegg til å operere forskingsstasjonen Scott Base i McMurdo Sound.

New Zealand byrja engasjementet sitt i Antarktis i 1923, med aktivitetar i tett samarbeid med Storbritannia. Seinare har tett samarbeid med òg andre nasjonar vore ein viktig del av New Zealand si involvering i Antarktis.

Sidan 1959 har Scott Base vore den permanente basen til New Zealand i Antarktis. Ei vurdering frå 1994 anerkjende Antarktis som strategisk viktig for New Zealand som ein av nasjonane på den sørlege halvkula. Dette resulterte i etableringa av New Zealand Antarctic Institute, kjent som Antarctica New Zealand, den 1. juli 1996.

Instituttet rapporterer til Antarctic Policy Unit i Utanriksdepartementet (Ministry of Foreign Affairs and Trade, MFAT). Styremedlemmar blir utnemnde for tre år av utanriksministeren i samråd med styreformannen. Denne perioden kan utvidast med ytterlegare tre år av statsråden.

Antarctica New Zealand er lokalisert i International Antarctic Centre i Christchurch.

Bakgrunnsstoff 

New Zealand og Antarktis
Skipingar i 1996
Ross Dependency
Antarktiske byrå
Scott-basen
Wise Peak

Wise Peak er eit lite fjell (1580 moh) som markerer sørenden av Warren Range i Oates Land. Det vart namngjeve av Advisory Committee on Antarctic Names (US-ACAN) etter Keith A.J. Wise, ein biolog ved McMurdo-basen i fem år frå 1960-61 til 1964-65.

Kjelder

Fjell i Oates Land
Woodgyer Peak

Woodgyer Peak er eit fjell på over 2000 m i Wallabies Nunataks, vest for Churchill Mountains i Antarktis. Det vart namngjeve etter N. G. Woodgyer, eit medlem av gruppa som overvintra ved Cape Hallett i 1962 og som arbeidde som teknikar for det geomagnetiske prosjektet.

Kjelder

Fjell i Oates Land
Mount Wyman

Mount Wyman er eit fjell, 2665 moh, ved enden av eit utspring som går vestover frå Sandford Cliffs i Queen Elizabeth Range. Det vart namngjeve av Advisory Committee on Antarctic Names (US-ACAN) etter Carl O. Wyman, ein forskar på ionosfæren ved Little America V, 1957.

Kjelder

Fjell i Oates Land
Dagali

Dagali er ei bygd i Hol kommune i Buskerud. Dagali ligg øvst i Numedal. Bygda strekkjer seg frå Pålsbufjorden i aust, opp gjennom Numedal og Sæterdalen til grensa mot Hardangervidda nasjonalpark i vest, ei strekning på om lag 40 km. Numedalslågen renn gjennom bygda.

Dagali var tidlegare ein del av Nore og Uvdal kommune, men vart i 1944 overført til Hol kommune.

Dagali har lange handverkstradisjonar og har fleire verksemder innan faget. Dagali har i dag om lag ti gardar som driv med husdyr. Fleire setrar er i drift om sommaren.

I Dagali finst det campingplassar, hotell, museum, alpinanlegg og flyplassen Dagali flyplass.

Geografi i Hol
Martin Provost

Martin Provost () er ein fransk iscenesetjar (filmregissør) og skjønnlitterær forfattar fødd i Brest i Frankrike. Til å byrje med var han skodespelar ei tolv års tid, mellom anna engasjert i sju år som såkalla pensionnaire ved teatret Comédie-Française (Théâtre-Français) i Paris.

Filmar 
 1989: J'ai peur du noir (kortfilm)
 1992: Cocon (kortfilm)
 1997: Tortilla y cinema
 2003: Le Ventre de Juliette
 2008: Séraphine
 2011: Où va la nuit

Romanar 
 1992: Aime-moi vite (utgjeve på forlaget Flammarion)
 2007: Léger, humain, pardonnable (utgjeve på forlaget Éditions du Seuil)
 2010: Bifteck (utgjeve på forlaget Éditions Phébus)

Ungdomsroman:
2009: La Rousse Péteuse (utgjeve på forlaget Gallimard)

Franske regissørar
Franske forfattarar
Franske skodespelarar
Yolande Moreau

Yolande Moreau () er ein belgisk filmregissør og skodespelar fødd i Brussel. Ho er kjend i Noreg særleg for hovudrolla i filmen Séraphine.

Belgiske regissørar
Belgiske skodespelarar
Folk frå Brussel
Sollihøgda

Sollihøgda er ein tettstad som ligg i kommunane Bærum og Hole i Viken fylke. . E16 går over Sollihøgda. E16 når her sitt høgste punkt mellom Sandvika og Hønefoss, ca. 340 moh.  Det bur om lag 200 her. Sollihøgda er eit populært utgangspunkt for skiturar på Krokskogen aust og nord for vegen og i Vestmarka på vest- og sørsida. 

Bærum kommune eig eit vassverk på Sollihøgda som forsyner rundt 500 menneske på Bærumssida av Sollihøgda med grunnvatn frå fjellgrunnen.

Sollihøgda kapell er ei langkyrkje i tre frå 1911 med 70 plassar.

Geografi i Hole
Strøk i Bærum
Mount Ariel

Mount Ariel er eit fjell, 1250 moh, heilt sør i Planet Heights og oppom nordsida av Uranusbreen aust på Aleksanderøya. Fjellet ligg 4,5 km aust for Atoll Nunataks Det vart truleg oppdaga av Lincoln Ellsworth, som flaug direkte over det og fotografert delar av denne kysten den 23. november 1935. Det vart først kartlagd frå flyfoto tekne av Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960. Det fekk dette namnet av United Kingdom Antarctic Place-Names Committee (UK-APC) på grunn av tilknytinga til Uranusbreen. Ariel er ein av månane til Uranus.

Sjå òg
Mount Bayonne
Mount Liszt

Kjelder

Fjell på Aleksanderøya
Astarte Horn

Astarte Horn er eit pyramideforma fjell som ligg kring 15 km innover frå George VI Sound ved sørenden av fjellrekkja som strekkjer seg til Mount Umbriel, aust på Aleksanderøya. Fjellet vart kartlagd frå flyfotografi tekne av Ronne antarktiske forskingsekspedisjon, 1947–48, og frå landmålingar av Falkland Islands Dependencies Survey, 1948–50, og vart namngjeven av United Kingdom Antarctic Place-Names Committee i samband med nærliggande Venusbreen. Guddommen Venus er identifisert med den fønikiske guddommen Astarte i mytologien.

Kjelder 
Denne artikkelen bygger på «Astarte Horn» frå ,  den 14. mars 2013. 
 oppgav desse kjeldene: 
 
 

Fjell på Aleksanderøya
Mount Athelstan

Mount Athelstan er eit markant, delvis isdekt fjell, 1615 moh, ved nordsida av Trenchbreen på ein utstikkar som strekkjer seg aust frå Douglas Range på austkysten av Aleksanderøya i Antarktis. Austsida av Douglas Range vart først fotografert frå lufta den 23. november 1935, av Lincoln Ellsworth og Mount Athelstan vart kartlagd frå fotografi av W.L.G. Joerg. Det vart grovt kartlagd i 1936 av British Graham Land Expedition under John Riddoch Rymill og kartlagd på ny i 1948 og 1949 av Falkland Islands Dependencies Survey, og vart namngjeven av dei etter Æthelstan, den saksiske kongen av England, 924–937.

Kjelder 
Denne artikkelen bygger på «Mount Athelstan» frå ,  den 14. mars 2013. 
 oppgav desse kjeldene: 
 
 

Fjell på Aleksanderøya
Mount Bayonne

Mount Bayonne er eit fjell, 1500 moh, i nordenden av Rouen Mountains på Aleksanderøya. Fjellet ligg like nord for Les Dents og Mount Paris. Det vart først kartlagd av Den franske antarktisekspedisjonen, 1908–10. under Charcot, som namngav det etter den franske byen. Det vart sett på ny frå lufta av British Graham Land Expedition (BGLE) i 1936. Det vart kartlagd på ny frå flyfoto tekne av Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960.

Sjå òg

 Beagle Peak
 Mount Huckle
 Mount Phoebe

Kjelder

Fjell på Aleksanderøya
Beagle Peak

Beagle Peak er eit fjell med ei høgd opp mot kring 700 moh sentralt i Lassus Mountains på Aleksanderøya i Antarktis. Det vart namngjeve av Advisory Committee on Antarctic Names etter kapteinløytnant Clyde A. Beagle i U.S. Navy som var flykaptein på LC-130 i skvadron VXE-6 i U.S. Navy Operasjon Deepfreeze, 1969 og 1970.

Sjå òg
 Saint George Peak
 Hageman Peak
 Duffy Peak

Kjelder 
Denne artikkelen bygger på «Beagle Peak» frå ,  den 14. mars 2013. 
 oppgav desse kjeldene: 
 
 

Fjell på Aleksanderøya
Blodwen Peak

Blodwen Peak er ein fjelltopp med ei høgd opp mot 914 moh som ligg like over 1 nautisk mil vest-nordvest for Khufu Peak og 0,6 nautiske mil vest for Pearce Dome, på austkysten av Aleksanderøya, oppom George VI Sound og  George VI-isen i Antarktis. Nordsida er snø- og isfri, og er kalla opp etter ein av tre beltetraktorar som vart nytta i området i 1974. Det vart referert til som «The 2nd Pyramid» i vitskaplege rappoartar tidleg i 1960-åra, medan «The 1st Pyramid» var kallenamnet på det nærliggande Giza Peak.

Kjelder 

Fjell på Aleksanderøya
Mount Borodin

Mount Borodin er eit hovudsakleg isdekt fjell, 695 moh, med eit utspring på austsida, 7 nautiske mil nord-nordaust for Gluck Peak sørvest på Aleksanderøya i Antarktis. Fleire fjell i nærleiken dukka først opp på kart av Ronne antarktiske forskingsekspedisjon (RARE), 1947–48. Denne toppen, som var ein av dei, vart kartlagd frå flyfoto tekne under RARE av Derek J.H. Searle frå Falkland Islands Dependencies Survey i 1960, og vart namngjeven av UK Antarctic Place-Names Committee etter Aleksander Borodin, ein russisk komponist.

Kjelder 

Fjell på Aleksanderøya